Ultimul strat de asfalt se toarnă pe Transalpina de Apuseni. Drumul are o lungime de peste 43 de kolometri și va fi finalizat în acest an.
De săptămâna viitoare va începe montarea a peste 50.000 de metri limiari de parapeți metalici, potrivit Ziare.com.
Porțiunea drumului din Apuseni care aparține municipiului Aiud se estimează că va fi finalizată cel târziu la începutul lunii octombrie.
"Lucrările pe lotul 1 vor fi categoric finalizate până la sfârșitul anului și chiar pe lotul 2 se lucrează foarte bine. Pe toată lungimea de 78 de kilometri avem echipe care lucrează continuu", a declarat vicepreședintele Consiliului Județean Alba, Marius Hațegan.
Legat de lotul 2, de 35 de kilometri, se estimează că va fi finalizat în proporție de 80% până la finalul anului, iar cirulația pe Transalpina de Apuseni se va deschide în mai 2024.
Transalpina de Apuseni traversează de la est la vest zona de sud a Munților Apuseni și ajunge până la 1000 de metri altitudine. Drumul are o lungime de 80 de kilometri și este cea mai mare investiție într-un drum județean din țară.